
DR.30.9.2003 71 
 

ataupun BIOTEK di Kementerian Sains, Teknologi dan Alam Sekitar dengan tujuan 
memperkukuh dan membangunkan industri bioteknologi negara yang berorientasikan 
komersial.   

Matlamat negara dalam bidang ini adalah untuk meletakkan Malaysia sebagai 
pusat terulung dalam industri bioteknologi pada tahun atau menjelang tahun 2020.  Bagi 
mencapai matlamat tersebut kerajaan telah mengambil pelbagai langkah bagi memajukan 
bidang bioteknologi negara ini.  Ini termasuklah mewujudkan dasar bioteknologi 
kebangsaan, menubuhkan Majlis Bioteknologi dan Biodiversiti Negara yang dipengerusikan 
sendiri oleh Yang Amat Berhormat Timbalan Perdana Menteri dan membangunkan 
BioValley.   

Pihak kementerian juga menggiatkan usaha bagi meningkatkan aktiviti-aktiviti R&amp;D 
dalam bidang bioteknologi dengan menubuhkan Unit Pembangunan Perniagaan yang 
akan membantu mempercepatkan pengkomersialan hasil-hasil R&amp;D, menganjurkan 
bengkel, seminar dan dialog dengan pihak industri yang menceburi bidang dan 
sebagainya.   

Untuk makluman Yang Berhormat sejak tahun 2000, kerajaan melalui Direktorat 
Bioteknologi Kebangsaan telah mengeluarkan geran sejumlah RM84.3 juta bagi 
membiayai penyelidikan dalam bidang bioteknologi.  Daripada perbelanjaan tersebut 
banyak kejayaan telah dicapai di antaranya penemuan 19 produk dan 7 proses baru telah 
dapat dihasilkan.  Sebanyak sembilan produk telah dapat dipatenkan dan tiga produk telah 
dikomersialkan.  Melalui program kerjasama penyelidikan dengan Massachusetts     
Institute of Technology Amerika Syarikat (MIT), paten bagi dua penemuan telah difailkan 
termasuk penggunaan Tongkat Ali.   

Berhubung dengan pertanyaan Ahli Yang Berhormat Mambong seterusnya 
mengenai bidang teknologi yang dimajukan.  Pihak kementerian melalui  BIOTEK telah 
mengenal pasti tujuh bidang utama iaitu bioteknologi haiwan, tumbuhan, makanan, 
perubatan,  farmaseutikal, molekul dan alam sekitar.  Dari segi perundangan pula, kerajaan 
telah menyediakan rangka dasar Rang Undang-undang Akses  kepada sumber-sumber 
biologi dan perkongsian faedah.  Rang undang-undang ini bertujuan untuk mengawal 
sumber biologi dan genetik negara supaya faedah yang diperolehi dapat dimanfaatkan 
bersama.   

Kerajaan juga telah menggubal Rang undang-undang Biokeselamatan ataupun 
Biosafety Act bertujuan untuk mengawal import, eksport, pelepasan dan penggunaan 
terkawal organisma-organisma yang diubahsuai secara genetik dan produk hasilannya di 
samping melindungi manusia, tanaman dan haiwan, persekitaran dan kepelbagaian biologi.  
Pada masa ini Rang undang-undang Biokeselamatan ini belum dapat dibentangkan di 
Dewan ini oleh sebab beberapa agensi kerajaan perlu menghalusi rang undang-undang 
tersebut secara terperinci bagi memastikan ianya dapat disesuaikan dengan undang-
undang dan peraturan yang sedia ada.  Saya berharap dan percaya rang undang-undang 
ini akan dapat dibentangkan di Dewan ini apabila semuanya telah selesai kelak. 

Seterusnya mengenai biofertilizer yang dibangkitkan oleh Yang Berhormat 
Mambong.  Berkaitan dengan perkara tersebut, syarikat yang menghasilkan biofetilizer,  
iaitu untuk makluman Yang Berhormat syarikat ini iaitu Inprocer Sdn. Bhd. masih dalam 
proses penyediaan projek yang akan dilaksanakan di BioValley oleh anak syarikatnya iaitu  
INNOVASE Sdn. Bhd.  Satu dari projek yang akan dijalankan oleh syarikat ini ialah untuk 
menghasilkan high grade sugar, dengan izin yang akan digunakan dalam sektor  
farmaseutikal   

Oleh sebab  farmaseutikal adalah satu daripada bidang yang akan dimajukan 
dalam pembangunan BioValley, maka syarikat ini adalah sesuai untuk berada di kawasan 
BioValley tersebut.  Tuan Yang di-Pertua izinkan saya menerangkan serba sedikit 
mengenai projek BioValley yang juga telah dibangkitkan oleh Yang Berhormat Pengkalan 
Chepa.  Untuk makluman Ahli Yang Berhormat, antara strategi-strategi kerajaan untuk 
mempergiatkan pertumbuhan industri bioteknologi ialah pembangunan Projek BioValley 
Malaysia.   

  



ataupun BIOTEK di Kementerian Sains, Teknologi dan Alam Sekitar dengan tujuan memperkukuh dan membangunkan industri bioteknologi negara yang berorientasikan komersial. Matlamat negara dalam bidang ini adalah untuk meletakkan Malaysia sebagai pusat terulung dalam industri bioteknologi pada tahun atau menjelang tahun 2020. Bagi mencapai matlamat tersebut kerajaan telah mengambil pelbagai langkah bagi memajukan bidang bioteknologi negara ini. Ini termasuklah mewujudkan dasar bioteknologi kebangsaan, menubuhkan Majlis Bioteknologi dan Biodiversiti Negara yang dipengerusikan sendiri oleh Yang Amat Berhormat Timbalan Perdana Menteri dan membangunkan BioValley. Pihak kementerian juga menggiatkan usaha bagi meningkatkan aktiviti-aktiviti R&D dalam bidang bioteknologi dengan menubuhkan Unit Pembangunan Perniagaan yang akan membantu mempercepatkan pengkomersialan hasil-hasil R&D, menganjurkan bengkel, seminar dan dialog dengan pihak industri yang menceburi bidang dan sebagainya. Untuk makluman Yang Berhormat sejak tahun 2000, kerajaan melalui Direktorat Bioteknologi Kebangsaan telah mengeluarkan geran sejumlah RM84.3 juta bagi membiayai penyelidikan dalam bidang bioteknologi. Daripada perbelanjaan tersebut banyak kejayaan telah dicapai di antaranya penemuan 19 produk dan 7 proses baru telah dapat dihasilkan. Sebanyak sembilan produk telah dapat dipatenkan dan tiga produk telah dikomersialkan. Melalui program kerjasama penyelidikan dengan Massachusetts Institute of Technology Amerika Syarikat (MIT), paten bagi dua penemuan telah difailkan termasuk penggunaan Tongkat Ali. Berhubung dengan pertanyaan Ahli Yang Berhormat Mambong seterusnya mengenai bidang teknologi yang dimajukan. Pihak kementerian melalui BIOTEK telah mengenal pasti tujuh bidang utama iaitu bioteknologi haiwan, tumbuhan, makanan, perubatan, farmaseutikal, molekul dan alam sekitar. Dari segi perundangan pula, kerajaan telah menyediakan rangka dasar Rang Undang-undang Akses kepada sumber-sumber biologi dan perkongsian faedah. Rang undang-undang ini bertujuan untuk mengawal sumber biologi dan genetik negara supaya faedah yang diperolehi dapat dimanfaatkan bersama. Kerajaan juga telah menggubal Rang undang-undang Biokeselamatan ataupun Biosafety Act bertujuan untuk mengawal import, eksport, pelepasan dan penggunaan terkawal organisma-organisma yang diubahsuai secara genetik dan produk hasilannya di samping melindungi manusia, tanaman dan haiwan, persekitaran dan kepelbagaian biologi. Pada masa ini Rang undang-undang Biokeselamatan ini belum dapat dibentangkan di Dewan ini oleh sebab beberapa agensi kerajaan perlu menghalusi rang undang-undang tersebut secara terperinci bagi memastikan ianya dapat disesuaikan dengan undang- undang dan peraturan yang sedia ada. Saya berharap dan percaya rang undang-undang ini akan dapat dibentangkan di Dewan ini apabila semuanya telah selesai kelak. Seterusnya mengenai biofertilizer yang dibangkitkan oleh Yang Berhormat Mambong. Berkaitan dengan perkara tersebut, syarikat yang menghasilkan biofetilizer, iaitu untuk makluman Yang Berhormat syarikat ini iaitu Inprocer Sdn. Bhd. masih dalam proses penyediaan projek yang akan dilaksanakan di BioValley oleh anak syarikatnya iaitu INNOVASE Sdn. Bhd. Satu dari projek yang akan dijalankan oleh syarikat ini ialah untuk menghasilkan high grade sugar, dengan izin yang akan digunakan dalam sektor farmaseutikal. Oleh sebab farmaseutikal adalah satu daripada bidang yang akan dimajukan dalam pembangunan BioValley, maka syarikat ini adalah sesuai untuk berada di kawasan BioValley tersebut. Tuan Yang di-Pertua izinkan saya menerangkan serba sedikit mengenai projek BioValley yang juga telah dibangkitkan oleh Yang Berhormat Pengkalan Chepa. Untuk makluman Ahli Yang Berhormat, antara strategi-strategi kerajaan untuk mempergiatkan pertumbuhan industri bioteknologi ialah pembangunan Projek BioValley Malaysia.